सुषमा सेठ

सुषमा सेठ भारतीय सिनेमा, टीवी व रंगमंच की जानीमानी अभिनेत्री हैं। अपने अभिनय सफर की शुरुआत उन्होंने 70 के दशक में की। उन्होंने सबसे अधिक हिन्दी फिल्मों में नायक के माँ के किरदार निभाये। प्रेम रोग, राम तेरी गंगा मैली, चाँदनी, दीवाना, कभी खुशी कभी ग़म और कल हो ना हो जैसी चर्चित फिल्मों में उन्होंने काम किया है।

सुषमा ने कई टीवी धारावाहिकों में भी काम किया जैसे कि हम लोग व देख भाई देख और दर्द का रिश्ता।  80 के पूर्वार्ध में दूरदर्शन पर प्रसारित पहले सोप ओपेरा हम लोग में उनके द्वारा निभाया दादी का किरदार बेहद लोकप्रिय रहा। दादी को गले के कैंसर से पीड़ित दिखाया गया था, वे मृत्यु की कगार पर थीं पर यह सुषमा की लोकप्रियता ही थी जिसके कारण इस किरदार की उम्र को दर्शकों की माँग पर बढ़ाना पड़ा।

व्यक्तिगत जीवन 
हम लोग धारावाहिक में सुषमा की पोती मंझली का किरदार निभाने वाली लोकप्रिय टीवी कलाकार दिव्या सेठ उनकी पुत्री हैं।

प्रमुख फिल्में

नामांकन और पुरस्कार 
1985 में बी आर चोपड़ा की फिल्म तवायफ़ में निभाये रोल के लिये उन्हें सर्वश्रेष्ठ सहायक अभिनेत्री के रूप में नामांकित किया गया था।

सन्दर्भ

बाहरी कड़ियाँ 
 

हिन्दी अभिनेत्री
भारतीय टेलीविज़न अभिनेत्री
जीवित लोग
1936 में जन्मे लोग
भारतीय फ़िल्म अभिनेत्री